Vojtech Stašík

Vojtech Stašík (* 10. február 1915, Prešov – † 2. november 1978, Martin) bol slovenský maliar, grafik a ilustrátor. Pseudonym: Belo Klas

Životopis 
Vyučil sa za inštalatéra, v rokoch 19361939 študoval na AVU v Prahe. Pôsobil v Martine. Pre Maticu slovenskú tvoril portréty významných slov. dejateľov (Dr. Jozef Škultéty, Štefan Moyses, Karol Kuzmány a i.), maľoval portréty slovenských spisovateľov (P. O. Hviezdoslav, M. Kukučín, B. Slančíková-Timrava, Mária Rázusová-Martáková, Hana Zelinová a i.), venoval sa historickej maľbe a knižnej tvorbe. Neskôr pracoval ako slobodný umelec, jeho tvorba je žánrovo pestrá – kresba, olej (portrétna tvorba, zátišie, krajinomaľba, žánrová maľba), grafika, monumentálna tvorba (nástenná maľba, sgrafito, mramorová mozaika, sklená mozaika, vitráž); Autor linorytov pre ZDROJ Banská Bystrica; spoluautor monumentálnej výzdoby železničnej stanice v Banskej Bystrici (1965), v Žiline, Svite, vo Zvolene; vystavoval v Trenčianskych Tepliciach, Banskej Bystrici, Bratislave, Martine a inde. Jeho diela sú v SNG v Bratislave, v MS v Martine a i iných súkromných zbierkach. Autor súboru vitráží v budove Okresného súdu v Trebišove, spoluautor (s akad. mal. L. Záborským) vitráží v budove Gymnázia V. P. Tótha v Martine a i.; Jeho diela sú v zbierkach: SNG Bratislava, SG Banská Bystrica, TG Martin, ŠG Prešov, GMB Bratislava, LG P. M. Bohúňa, Lipt. Mikuláš, NG Nitra, PGU Žilina, SNK Martin – SNLM Martin, SNK Martin, Múzeum Bojnice, SNM – HM Bratislava, SNM Martin, Gemerské múzeum, Vlastivedné múzeum, Prešov, Vlastivedné múzeum, Trebišov, Turčianske múzeum A. Kmeťa, Martin a v súkromných zbierkach.

Rodina 
 otec Július Stašík
 matka Anna rod. Krifková
 brat Július

 manželka Oľga, rod. Ratajová
 dcéry:
 Agnesa
 Mária
 Júlia Katarína

Ocenenie 
 Roku 1942 získal I. cenu Dunajského veľtrhu za obraz Dievča v bielom, olej, 1942, celoslovenská výstava Umelci pre národ, Bratislava.

Dielo 
 Autoportrét (olej, 1936)
 František Gibala (olej, 1937)
 Martin Kukučín (olej, 1941)
 Karol Kuzmány (olej, 1941)
 Štefan Moyses (olej, 1941)
 A. Halašová-Mudroňová (olej, 1941)
 Mária Rázusová-Martáková (olej, 1941 - 1942)
 Hurbanova reč k dobrovoľníkom (olej, 1941)
 Krst Pribinov (olej, 1941)
 Sv. Metod ustanovuje sv. Gorazda za svojho nástupcu (olej, 1941)
 Dievča v bielom (olej, 1942) 
 P. Országh Hviezdoslav (olej, 1942)
 Dr. Jozef Škultéty (olej, 1943)
 Dr. Fedor Jesenský (olej, 1943)
 Slovenská Madona (olej, 1943 - 1944)
 Portrét dievčatka (olej, 1944)
 Vlastná podobizeň (olej, 1946)
 Za povstania (olej, 1949)
 Podobizeň mojej ženy (olej, 1949)
 Dcéra Agneska (olej, 1949)
 Spomienka (linorez, 1961)
 Maky (linoryt, 1962)
 Pieseň (linoryt, 1962)
 Divadlo a hudba (linoryt, 1965)
 Krajina s kostolom (olej, 1947)
 Detičky (akvarel, 1948)
 Predmestie (olej, 1949)
 Varenie lekváru (olej, 1959)
 Pltníci na Váhu (olej, 1960)
 Pri Polome (olej, 1972)
 Akt s džbánom (olej, 1972)
 Krajina v Turci (olej, 1972)
 Predmestie (olej, 1949)
 Krajina pri Tepličke (olej 1972) a iné.
 Ilustračná tvorba:
 Dobšinský, P. Prostonárodné slovenské povesti, IV. zväzok, 1948; Rázusová-Martáková, M. Tri rozprávky z neba, 1946; obálky a frontispice (Bronte, E. Búrlivé výšiny, 1944, Dickens, Ch. Malá Dorritka, 1953; Flaubert, G. Pani Bovaryová, 1948 a iné.)
 Monumentálna tvorba:
 Husiti a povstanie (nástenná maľba, kasárne, Martin, 1943)
 Trebišov, Chrám Zosnutia presvätej Bohorodičky (nástenná maľba, 1949); Žilina, železničná stanica, vitráž, 1955 (spolu s R. Dúbravcom, a F. Kráľom); Banská Bystrica, železničná stanica, vitráž, 1955 (kolektív autorov I. Šimko, V. Stašík, O. Opršal); Svit, železničná stanica, vitráž, 1963 (spolu s J. Bendíkom); Fiľakovo, Kultúrny dom - mramorová mozaika Plody práce I, II, 1965; Stráňavy, Kultúrny dom - kasein Odpočinok, Hudba, 1966; Martin, Gymnázium V. P. Tótha, vitráž, 1966 -1967(spolu s. L. Záborským); Púchov, Hydinárska farma - mramorová mozaika Poznanie, 1973;Trebišov, Okresný súd, vitráže,1967 a iné.

Literatúra 
 Slovenský biografický slovník, V. zväzok, R - Š. Martin : Matica slovenská, Biografický ústav, 1992, s. 340.
 WAGNER, V. Slovenské maliarstvo na nových cestách. Bratislava, 1942.  
 WAGNER, V. Vývin výtvarného umenia na Slovensku. Bratislava, 1948.
 TOMAN, P. Nový slovník československých výtvarných umělcu. Praha, 1955.
 ALEXY, J. Ovocie dozrieva. Bratislava, 1957.
 BIATHOVÁ, K., LUXOVÁ, V. Maľba v architektúre do r. 1961. Bratislava : SFVU, 1965.
 VÁROSS, M. a kol. Slovník súčasného slovenského umenia. Bratislava : Vydavateľstvo SFVU, 1967.
 Vojtech Stašík. In memoriam. In Výtvarný život, 1979, č. 2, s. 36. 
 TROJANOVÁ, R. Autoportrét v slovenskom maliarstve 20. storočia. In Katalóg GMB, 1983 - 1984.
 STAŠÍK, Vojtech. In: 
 WINKLER, T. ELIÁŠ, M. a kolektív. Matica slovenská. Dejiny a prítomnosť. Martin : Matica slovenská, 2003, s. 250, 251.
 BALÁŽOVÁ, M. Mnoho slnka tvorí púšť. In Život Turca, 14. 2. 1995.
 Všeobecný encyklopedický slovník S - Ž, I. vydanie. Kolektív autorov pod vedením Ing. Ivana Pauličku. Praha : Ottovo nakladatelství, s. r. o., s. 2002, s. 273.
 ŠĽACHTA, Š. Neznámi známi. Bratislava : Vydavateľstvo spolku architektov Slovenska, 2004, s.186.
 MAŤOVČÍK, A. - PARENIČKA, P. - ĎURIŠKA, Z. Lexikón osobností mesta Martin. Martin : Vydavateľstvo Osveta, 2006. s. 230. 
 CHOVANEC, J. Diela Vojtecha Stašíka a Františka Gibalu krášlia Trebišov. In Gréckokatolícky kalendár 2010, Michalovce, 2009, s. 68-71.
 Mgr. BALÁŽOVÁ Mária. Vojtech Stašík. Krása a zmysel otázok. Obrazová monografia. Martin : Matica slovenská, 2010. Edícia Knižnica Matice slovenskej, Séria obrazových publikácií, 14. zväzok.
 GONDA, Milan. Knižné pripomenutie. SLOVENSKO, časopis pre Slovensko a celý svet, XXXXIII., 2011, str.32-33.  
 VÁLEK, Igor. Slovesná jar zohriala. In Slovenské národné noviny, roč. 22, 19/2011, str. 9. 
 Vojtech Stašík 1915 – 2015. Katalóg k výstave.Turčianska galéria, Martin, 2015 (Výstava sa konala pri príležitosti 100. výročia narodenia V. Stašíka). 
 LEGERSKÁ, V. Storočnica všestranného umelca. In Nový ŽIvot Turca, máj 2015. 
 POLÁKOVÁ, I. TUMA, M. Storočnica všestranného umelca. In Slovenské pohľady na literatúru a umenie, 2015, roč. IV, č. 9, s.147.

Externé odkazy 
 
 

Slovenskí maliari
Slovenskí grafici
Slovenskí ilustrátori
Osobnosti z Prešova